open-index/open-wikipedia-markdown huggingface dataset:
Ծխախոտի չորանոց

**Ծխախոտի չորանոց**, ծխախոտի հավաքված տերևների չորացման շինություն, որտեղ դեղնեցնում և չորացնում են ծխախոտի տերևները։ Տարբերում են արևային ու ստվերային, արհեստական և կոմբինացված չորանոցներ։ 

Արևային չորանոցը բաղկացած է սրահից և բացօթյա չորանոցից։ Սրահում ընդունում են նոր քաղած տերևը, շարում թելերի վրա, դեղնեցնում և պահում չոր ծխախոտը, իսկ երբեմն նաև կատարում չորացրած տերևների առաջնային մշակումը։ Սրահն ունի 6–8 բաժին՝ կահավորված վերին ու ներքին մետաղե կամ փայտե գծերով և երեք կուղմից փակ է։ 

Բացօթյա չորանոցը (բակը) հարթ տարածություն է և սրահի գծերի շարունակությամբ ունի 0,9 մ բարձրություն ու 35–45 մ երկարություն (երբեմն ավելի) գծեր, որոնց վրա չորացվում են շրջանակներում դասավորված տերևաշարանները։ Ստվերային չորանոցներում (սովորական շվաքարան–ծածկեր կամ կապիտալ շինություններ) չորացնում են հիմնականում սիգարների համար նախատեսված տերևները։ 

Արհեստական չորանոցները լինում են պարբերական և անընդհատ գործողության տիպերի։ Պարբերական տիպի չորանոցը ըստ պլանի 18X6 կամ 24X6 մ, մ չափսերի միախցիկավոր շինություն է, որտեղ չորացումը կատարվում է գազային կոնվեկցիայով (ջերմախողովակային) կամ գոլորշիներով։ Անընդհատ գործողության չորանոցը ունի 3 թունել, որոնցից մեկում դեղնեցնում, իսկ մյուսներում չորացնում են ծխախոտը։ Թունելները բաժանված են մի քանի (4 կամ 12) խցերի։ Դրանցից յուրաքանչյուրում օդափոխիչ–ջեռուցիչ սարքավորումներով ստեղծում են ծխախոտի չորացման ռեժիմի համար պահանջվող օդի մշտական պարամետրեր։ 

Կոմբինացված չորանոցներն ունեն արևայինի 7 կամ 8 բաժանմունք և գազային կամ գոլորշու չորանոց (30 կամ 50 շրջանակի համար)։ Այս տիպի չորանոցում ծխախոտի սկզբնական չորացումը կատարում են արևի էներգիայով (արևային բաժանմունքներում), ապա շարունակում՝ արհեստական եղանակով։ Կոմբինացված չորանոցները հնարավորություն են տալիս կրճատել չորացման ժամկետները և խնայել օգտագործվող էներգիան։

## Տես նաև
* Ծխախոտագործություն

Կատեգորիա:Ծխախոտագործություն
Կատեգորիա:Գյուղատնտեսություն
Ծիլի ճանճ

**Ծիլի ճանճ** (Hylemia olicrura), իսկական ճանճերի ընտանիքի միջատ։ Վնասում է ավելի քան 20 մշակաբույս (վարունգ, ոլոռ, բակլա, լոբի, ճակնդեղ, եգիպտացորեն, արևածաղիկ, բամբակենի և այլն)։

## Տարածվածություն
Տարածված է Եվրասիայի, Հըուսիսային Ամերիկայի երկրներում՝ ամենուրեք։

## Նկարագրություն
Երկարությունըը 3–5 մմ է, մարմինը՝ մոխրագույն, առաջնամեջքին՝ մուգ դարչնագույն 3 շերտ, ոտքերը՝ սև, թևերը՝ թափանցիկ։ Թրթուրը (երկարութըունը՝ մինչև 7 մմ)՝ անոտ, մարմնի հետին ծայրը՝ ատամիկներով։ Ձմեռում են հարսնյակները՝ կեղծ բոժոժներում՝ հողում և ցանքերին։ Ճանճերը թռչում են գարնանը՝ կեչու ծաղկման շրջանում։ Ձվադրում են հողի կնձիկների տակ, նախընտրում են ավելի խոնավ, վատ վարած, գոմաղբով պարարտացրած հողերը։ 2-10 օր անց դուրս եկած թրթուրները վնասում են ուռած և ծլարձակած սերմերն ու ծիլերը։

Կատեգորիա:Միջատներ
Լեռնաչորասեր բուսականություն

**Լեռնաչորասեր բուսականություն**, բուսականության տիպ, որը Հայկական լեռնաշխարհի բնորոշ տիպերից է։

## Տարածվածություն
Տարածված է առավելապես հարաֆային՝ ոչ բարձր նախալեռնային ժառոտ և քարքարոտ լանջերին (Վայք, Զանգեզուր, Մեղրի, Ուրծ, Երանոս)։ 

## Ընդհանուր նկարագիր
Շատ նոսր և նկատելի բուսատեսակների առկայությամբ լեռնաչորասեր բուսականության ընդհանուր համայնապատկերը գույնզգույն քարաքոսերով պատված ժայռերի կույտի է նմանվում։ Հողային ծածկույթը սովորաբար սակավազոր է, խճային կամ գրեթե բացակայում է։ Որոշ բուսաբաններ լեռնաչորասեր բուսականությանն անվանում են ֆրիգանա (լեռնային անապատ)։ Տիրապետող կենսաձևերը փշոտ, թավոտ, մանրատերև, բարձիկանման բազմամյա խոտաբույսեր են, թփեր և կիսաթփեր։ Տեսակային կազմը բուսաշխարհագրագրական տեսակետից մեծ հետաքրքրություն է ներկայացնում։ Կան խիստ հազվագյուտ տեսակներ, բնաշխարհիկներ և մնացուկներ, ինչպես օրինակ՝ վայրի տանձենիները (Թախտաջյանի, Սոսնովսկու, ուռատերև), նշենիները, խնկենին, ունաբին, ցաքին և այլն։ Սովորական բուսատեսակներից (եղեսպակ, աբեղախոտ, ոզնաթուփ, օշինդր և այլն) բացի, տարածված են նաև համեմունքային (ուրց, եղեսպակ), խեժատու (գազ), դեղատու (դժնիկ, արևոսկի, սրոհունդ), թելատու, եթերայուղատու, ուտելի և վիտամինային բույսեր։

Կատեգորիա:Բուսաբանություն
Աննա Գասեր

**Աննա Գասսեր** ( ,  ), ավստրիացի սնոուբորդիստուհի, օլիմպիական կրկնակի  չեմպիոն։

Գասերը 2018 թվականին Փհենչհանի ձմեռային օլիմպիական խաղերում ոսկե մեդալը և օլիմպիական չեմպիոնի տիտղոսը նվաճել է բիգ էյրի մրցումներում։ Մարզական այդ հաջողությունը նա կրկնել է ձմեռային հաջորդ օլիմպիադայում, որն անց է կացվել 2022 թվականին Չինաստանի մայրաքաղաք Պեկինում։

## Կենսագրություն
Աննա Գասերը ծնվել է Ավստրիայի Ֆիլախ քաղաքում։ Նա բավականին ուշ է սկսել սնոուբորդով զբաղվել․ 2009 թվականին 18 ամյա Աննային նրա զարմիկն է ծանոթացրել է այս մարզաձևին։ 2013 թվականի դեկտեմբերին նա դարձել է առաջին կինը, որ կարողացել է կատարել *Cab Double Cork 900* չափազանց բարդ տրյուկը։ 2014 թվականի հունվարի 19-ին Աննան զբաղեցրել է երրորդ տեղը Սթոունհեմում անցկացված FIS աշխարհի գավաթի խաղարկության մրցափուլում։

2014 թվականի փետրվարին Գասերը Սոչիում մասնակցել է ձմեռային օլիմպիական խաղերին։ Որակավորման փուլում ցույց է տվել լավագույն արդյունքը  սլոուփսթայլում, բայց ի վերջո զբաղեցրել է միայն 10-րդ տեղը՝ վերջին երկու փորձերում անկումների պատճառով։ Հաջորդ տարի նա կարողացել է այդ մրցաձևում նվաճել աշխարհի փոխչեմպիոնուհու տիտղոսը։

Աննա Գասերը հաջողությունների է հասել նաև աշխարհի գավաթի խաղարկություններում՝ հաղթանակներ տանելով մի շարք մրցափուլերում։

## Մրցելույթներ օլիմպիական խաղերում

## Մրցելույթներ աշխարհի առաջնություններում

## Ծանոթագրություններ

## Արտաքին հղումներ

* 
* 

Կատեգորիա:Օլիմպիական չեմպիոններ
Կատեգորիա:Մարզիկներ այբբենական կարգով
Կատեգորիա:Մարզուհիներ
Կատեգորիա:1991 ծնունդներ
Կատեգորիա:Օգոստոսի 16 ծնունդներ
Կատեգորիա:Կին սնոուբորդիստներ
Խաբերտիոզ

**Խաբերտիոզ**, որոճողների, առավելապես՝ ոչխարների ինվազիոն հիվանդություն։ Հարուցիչները *Chabertia ovina* կլոր որդերն են, որոնք մակաբուծվում են հաստ աղիներում։ Կենդանիները վարակվում են խոտի կամ ջրի հետ ինվազիոն թրթուրները կուլ տալուց։ Հիվանդությունը դրսևորվում է խիստ հյուծումով, բրդի գզգզվածությամբ և բրդաթափությամբ, սակավարյունությամբ և լուծով։

## Ախտորոշում
Ինվազիոն թրթուրների հայտնաբերում՝ կղանքի նմուշներում նրանց աճեցումից հետո։

## Բուժում
Ֆենոթիազին՝ խտացրած կերերի խառնուրդում կամ առանձին՝ բոլյուսների ձևով՝ ալյուրից կամ ջրային կախույթից՝ էմուլգարարների հետ (ալյուրի եփուկ, օսլա, ժելատինի 1%-անոց լուծույթ, բենտոնիտ, օճառ), ֆորմալինի 1%-անոց լուծույթ՝ խորը հոգնաների ձևով, նիլվերմ (ենթամաշկային կամ ներքին ընդունման), մեբենդազոլ՝ 10%-անոց գրանուլատի ձևով (մեբենետ)՝ կերի հետ, պանակուր (ֆենբենդազոլ) հատիկներում (փոշիներում)՝ կերի հետ, կախույթի ձևով ներքին ընդունման համար։

## Կանխարգելում
Գառների ճիճվաթափություն՝ արածեցումից առաջ, արոտային շրջանում՝ ֆենոթիազինի խառնուրդ կերակրի աղի հետ։

Կատեգորիա:Կենդանիների հիվանդություններ
ԵՐՀԷԿ-ի բնակելի շենք

**ԵրՀԷԿ բնակելի շենք** («Շախմատային»), բնակելի շենք Երևանում, որ գտնվում է  Պարոնյան փողոց, շենք 7 հասցեում, կոնստրուկտիվիզմի հուշարձան։ Կառուցվել է 1929-1930 թվականներին՝ ճարտարապետներ Կարո Հալաբյանի և Միքայել Մազմանյանի նախագծով՝ Երևանի հիդրոէլեկտրակայանի (ԵրՀԷԿ-1) աշխատակիցների համար։

## Պատմություն
1926 թվականի մայիսի 16-ին տեղի է ունեցել Երևանի հիդրոէլեկտրակայանի (ԵրՀԷԿ-1) հանդիսավոր գործարկումը՝ առաջինն ու ամենահզորը Խորհրդային Հայաստանում։ Չնայած էլեկտրակայանի գործարկման շուրջ բարձրացած աղմուկին, մինչև 1930-ականների սկիզբը ԵրՀԷԿ-1-ի աշխատողների համար առանձին տուն չի եղել։ Այն սկսել է կառուցվել միայն 1929 թվականին՝ երիտասարդ ճարտարապետներ Կարո Հալաբյանի և Միքայել Մազմանյանի համատեղ նախագծով Կարմիր Բանակի  փողոցում (այժմ՝ Պարոնյան)։

## Ճարտարապետական առանձնահատկություններ
Շենքը կառուցված է կոնստրուկտիվիզմի ոճով։ «Շախմատային» մականունը նրա պաշտոնական անվանումը չէ և շենքին տրվել է իր բնորոշ ճարտարապետական ձևավորման համար՝ փոփոխական պատուհաններով պատերով և խորը լոջիաներով՝ շաշկի դասավորությամբ։ Արևոտ եղանակին պատերը վառ լուսավորվում էին, իսկ լոջաները մութ էին մնում, ինչը շինությանը նմանություն էր հաղորդում շախմատի տախտակի։ Այսօր լոջիաների մեծ մասը շարվել և վերածվել է սենյակների, ինչը աղավաղում է շենքի տեսքը և ճարտարապետների սկզբնական գաղափարը։

Սկզբում տունը եռահարկ է եղել, սակայն 1950-ականներին ավելացվել է չորրորդ հարկ՝ չխախտելով պատերի և լոջաների շախմատային կարգը. շենքը նույնպես երկարացվել է (ուղղահայաց հատվածների թիվը սկզբնական նախագծի 9-ից  հասցվել է 13-ի), իսկ առաջին հարկը գրեթե ամբողջությամբ փոփոխվել է խանութների համար։

Շենքի բնակարանները շատ փոքր են եղել, առանց խոհանոցների, քանի որ բնակելի կոմունաների նկատմամբ կոնստրուկտիվիստական մոտեցումը ենթադրել է յուրաքանչյուր բնակելի համալիրում գործարանային խոհանոցների առկայություն։ Բնակարաններում նույնպես առանձին սանհանգույցներ չեն եղել (միայն զուգարաններ), քանի որ նախատեսվում էր օգտագործել հասարակական լոգարաններ։

«Շախմատային» մականվան պատճառով ԵրՀէկ-ի բնակելի շենքը հաճախ շփոթում են Երևանի «Շախմատի տան» հետ, որը կառուցվել է 1970 թվականին Ժաննա Մեշչերյակովայի նախագծով։

## Ծանոթագրություններ

մինի|Պահպանված չապակեպատված «շախմատի» բլոկները|ձախից|293x293փքս

Կատեգորիա:Երևանի շենքեր և կառույցներ
Կատեգորիա:Երևանի տեսարժան վայրեր
Կատեգորիա:Հայաստանի ճարտարապետություն
Ծառհովարաններ

**Ծառհովարաններ**, արոտավայրերում, կենդանիների ջրման կետերում, ֆերմայամերձ տարածքներում, ոչխարների ճամբարատեղերի և ցերեկային մակաղատեղի վայրերին մոտ, արևայրուքից ու արևահարությունից գյուղատնտեսական կենդանիներին պատսպարելու նպատակով ստեղծված անտառտնկարկներային պաշտպանական անտառտնկարկների տիպերից են։ Ծառհովարանները կազմված են 8–40 խումբ ծառերից կամ փոքրաչափ հովարաններից՝ բաժանված 6-20 մ լայնությամբ քամու միջանցքներով։ Փոքրաչափ հովարանների մակերեսը 100-900 մ² է, ծառհովարաններինը՝ 0,3-1,2 հա։ Փոքր աչափ հովարանում ծառերի հեռավորությունը 3-6 մ է։ Ծառհովարաններում տնկում են տվյալ զոնայի համար առավել կայուն ծառեր ու թփեր, որոնք ունեն հակամանրէային հատկություններ։ Թռչնաբուծական ֆաբրիկաների մոտ տնկում են հատապտղային թփեր (հաղարջենի, բալենի, քարազկեռենի)։ Բնափայտային բուսատեսակներից նախընտրելի են պտղատուները (ծիրանենի, տանձենի, խնձորենի, սալորենի, թթենի և այլն)։ Ծառհովարանները ստեղծվում են 3-5 տարեկան տնկիներով։ Շահագործումն սկսում են հիմնումից 2 տարի հետո։ Մեկ կենդանու համար բնականոն պատսպարման անհրաժեշտ հովարանային մակերեսը (մ² ) ոչխարների համար 2,5-3 է, գառների՝ 1,5-2, խոշոր եղջերավոր կենդանիների՝ 10-12, հորթերի՝ 4-6, թռչունների՝ 0,2-0,3:

Կատեգորիա:Անասնապահություն
Հիլանա Սեդարուս

**Հիլանա Սեդարուս** (), Եգիպտոսի առաջին բժշկուհին, եղել է ղպտի։

## Կենսագրություն
Հիլանա Սեդարուսը ծնվել է 1904 թվականին, նախնական կրթություն ստանալուց հետո  ընդունվել է Կահիրեում գտնվող աղջիկների գիշերօթիկ դպրոց։ Հետագայում նա վերապատրաստվել է մանկավարժական համալսարանում, որտեղ 2 տարի անց՝ 1922 թվականին ստացել է կրթաթոշակ և 5 այլ եգիպտացի 5 այլ եգիպտացի ուսանողի հետ ուղարկվել է Լոնդոն ՝ մաթեմատիկա սովորելու։ 

Հիլանա Սեդարուսն ու Զայնաբ Քամելը համարվում են սովորելու նպատակով Անգլիա ուղարկված առաջին ուսանողուհիները։ Հիլանա Սեդարուսն ընդունվել է Լոնդոնի բժշկական դպրոց, որտեղ վերապատրաստվել է և 1930 թվականին պաշտպանել իր դոկտորական թեզը։ 

Հիլանա Սեդարուսն Եգիպտոս վերադառնալուց հետո աշխատանքի է անցել որպես բժշկուհի և համարվել Եգիպտոսի առաջին կին բժշկուհին։ Նա աշխատել է Կահիրեի «Քիչեներ» հիվանդանոցում (Շուբրա գլխավոր հիվանդանոց)՝ իր վիրահատությունները կատարելով ղպտի հիվանդանոցում։ Նա նաև մասնավոր կլինիկա է բացել և մասնագիտացել մանկաբարձության և գինեկոլոգիայի ոլորտում։

Բժշկուհին թոշակի է անցել յոթանասուն տարեկանում։ Թոշակի անցնելուց հետո նա զբաղվել է մանկական գրքերի և պատմվածքների թարգմանությամբ։ Նա իր ունեցվածքի մի մասն օգտագործել է բարեգործական նպատակներով։

Հիլանա Սեդարուսը մահացել է 1998 թվականին, բնական մահով։

## Ծանոթագրություններ

## Արտաքին հղումներ
*SSS Kasr AlAiny
*Coptic Medical Society UK 

Կատեգորիա:Եգիպտացի բժիշկներ
Կատեգորիա:Թարգմանիչներ
Կատեգորիա:Կանանց իրավունքներ
Կատեգորիա:Կին
Կատեգորիա:Ղպտիներ
Կատեգորիա:Երկարակյացներ
Մամիկոն Աքուլյան

**Մամիկոն Աշոտի Աքուլյան** (), հայ զինվորական, Արցախի Հանրապետության Պաշտպանության բանակի զինծառայող, Քառօրյա և 44-օրյա պատերազմների մասնակից, զինված ուժերի մայոր (2020)։ Հետմահու պարգևատրվել է Հայաստանի Հանրապետության «Մարտական խաչ» 1-ին աստիճանի շքանշանով և  Արցախի Հանրապետության «Մարտական ծառայություն» մեդալով։

## Կենսագրություն
Մամիկոն Աքուլյանը ծնվել է 1993 թվականի մարտի 6-ին Լոռու մարզի Վանաձոր քաղաքում։ Նախնական կրթությունը ստացել է Վանաձորի №18 հիմնական դպրոցում։ 2010 թվականին ընդունվել է Վազգեն Սարգսյանի անվան ռազմական համալսարան։ Ուսումն ավարտելուց անմիջապես հետո անցել է աշխատանքի Արցախի Հանրապետության Թալիշի զորամասում։

## Մարտական ուղի
### Քառօրյա պատերազմ

2016 թվականի քառօրյա պատերազմի ժամանակ եղել է Թալիշի դիրքերում։ Պատերազմի ավարտից հետո ծառայությունը շարունակել է Արցախի Մարտակերտի շրջանի Մատաղիս գյուղում գտնվող զորամասում։

### 44-օրյա պատերազմ

44-օրյա պատերազմն սկվելուց մեկ շաբաթ առաջ եղել է արձակուրդում։ Այդ ժամանակ իրեն շնորհվում է մայորի զինվորական կոչում։ Իրեն հասանելիք յոթ օրվա արձակուրդից ընդամենը երկու օր առաջ շտապ կանչել են, որ պատրաստվեն ռազմական գործողությունների։ Թալիշի մարտական գործողությունների ժամանակ իրեն ենթակա մոտոհրաձգային վաշտով Պաշտպանության նախարարության հատուկ նշանակության զորքերին աջակցել է շրջափակման մեջ չհայտնվելու գործում։ 44-օրյա պատերազմի օրերին Մամիկոն Աքուլյանը նշանակվել է մոտոհրաձգային գումարտակի շտաբի պետ։ Նոյեմբերի 7-ին անձնակազմի հետ առաջ է գնացել «գիծ փակելու», որպեսզի հակառակորդի առաջխաղացումը կասեցվի և այդ ժամանակ էլ զոհվել է հրետակոծության հետևանքով՝ Վարնկաթաղի բարձունքում։

Հուղարկավորվել է Վանաձորի զինվորական պանթեոնում։

## Պարգևներ
Հետմահու պարգևատրվել է․
* Հայաստանի Հանրապետության «Մարտական խաչ» 1-ին աստիճանի շքանշանով,  
* Արցախի Հանրապետության «Մարտական ծառայություն» մեդալով։

## Ծանոթագրություններ

Կատեգորիա:44-օրյա պատերազմի մասնակիցներ հայկական կողմից
Կատեգորիա:ՀՀ զինված ուժերի մայորներ
Կատեգորիա:Քառօրյա պատերազմի մասնակիցներ հայկական կողմից
Լճակային ձկնաբուծական տնտեսություն

**Լճակային ձկնաբուծական տնտեսություն**, տնտեսություն, որը հատուկ կառուցված կամ հարմարեցված լճակներում բուծում է ձկների արագաճող տեսակներ։ Լինում են տաք ջուր և սառը ջուր Լճակային ձկնաբուծական տնտեսություններ։ Տաք ջուր տնտեսություններում աճեցնում են հիմնականում ծածան, ինչպես նաև սպիտակ ամուր, հաստաճակատ, լին, ջրանցք. լոքո, գայլաձուկ և այլն, սառը ջուր տնտեսություններում՝ հիմնականում իշխան։ Լճակային ձկնաբուծական տնտեսությունյան հիմնականում տիպը համալիր տնտեսությունն է, որն զբաղվում է ձկների աճեցմամբ՝ ձկնկիթից մինչև ապրանքի զանգված։ Տնտեսությունները լինում են միամյա, երկամյա և եռամյա շրջանառության։ Իսկ ձկների աճեցման եղանակներից կախված՝ տարբերում են էքստենսիվ, կիսաինտենսիվ և ինտենսիվ տնտեսույուններ։ Էքստենսիվ եղանակի դեպքում ձկներն աճեցվում են միայն լճակների բնական կերային հիմքի վրա։ Արտադրանքի աճն այսպիսի տնտեսություններում տեղի է ունենում լճակային տարածքների ընդլայնման միջոցով։ Կիսաինտենսիվ եղանակի դեպքում բնական կերային պաշարների ավելացման հետ ձկներին պարբերաբար կերակրում են, լճակները՝ մասամբ պարարտացնում։ Ինտենսիվ եղանակի դեպքում կիրառում են խտացված ձկնալցում` հատուկ կերերով կերակրմամբ, ինչպես նաև լճակների օդավորում, պարարտացում և այլ միջոցառումներ։ Բնական կերային պաշարների յուրացման և լրացուցիչ արտադրանքի ստացման համար լճակներում կիրառում են խառը ձկնալցումներ. մի լճակը լցնում են նույն տեսակի, բայց տարբեր հասակի ձկներով (օր.՝ մինչև մեկ տարեկան ու միամյա, մինչև մեկ տարեկան ու երկամյա), աճեցման հիմնական օբյեկտին (ծածանին) լրացուցիչ ձկնալցմամբ ավելացնում են այլ տեսակի ձկների կիրառում են բազմատեսակ, ծածանի հետ այլ տեսակի, սովորաբար բուսակեր ձկների միաժամանակյա աճեցում։ Հայաստանում խորհրդային տարիներին բուծում էին ծածան, հետագայում՝ նաև իշխան։ Տարեկան արտադրվում էր մոտ 8000 տ ծածան և 400 տ իշխան։ Խորհրդային Միության փլուզումից հետո ծածանային տնտեսությունները վերացել են։ Ներկայում ձկնաբուծությունը ՀՀ գյուղատնտեսության հեռանկարային ոլորտներից է։ 2011-ին հանրապետության լճակային տնտեսություններում արտադրվել է 6814 տ ձուկ (թառափ, սաղմոնաձկներ, ծածան, հաստաճակատ, սպիտակ ամուր և այլն)։ ՀՀ-ում գրանցված շուրջ 250 ձկնաբուծական տնտեսություններն ունեն ընդհանուր 2677 հաջրային մակերես։ Ծածանային լճակային տնտեսոյթյուններում 1 հաջրային մակերեսից ստացվում է 300 կգ ապրանք. ձուկ, իսկ բետոնապատ ավազաններում 1 մ3 ջրում աճեցնում են 10 կգ ծիածանափայլ իշխան: Մինչդեռ ժամանակակից ինտենսիվ տեխնոլոգիաների կիրառմամբ 1 մ3 ջրում հնարավոր է աճեցնել մինչև 500 կգ ապրանք. ձուկ։

Կատեգորիա:Գյուղատնտեսություն
Կատեգորիա:Ձկնաբուծություն
Մոմիկի փողոց (Եղեգնաձոր)

**Մոմիկի փողոց**, փողոց Հայաստանի Վայոց ձորի մարզի Եղեգնաձոր քաղաքում։ Փողոցը սկսվում է Գրիգոր Նարեկացի փողոցից և ձգվում դեպի հարավ-արևելք։ Ձախից իրեն է միանում Պարույր Սևակի փողոցը, այնուհետև, հատվելով Կամոյի, Չալաբյան փողոցների հետ, ավարտվում է Զորավար Վարդանի և Ալավերդյան փողոցների հետ հատման խաչմերուկում։ Փողոցը անվանակոչվել է հայ հայտնի մանրանկարիչ, ճարտարապետ և քանդակագործ Մոմիկի անվամբ։

## Շենքեր և կառույցներ
* №1 Եղեգնաձորի մշակույթի կենտրոն
* №1 Վայոց ձորի մարզային գրադարան
* №1 Եղեգնաձորի պատկերասրահ
* №2 «Գլաձոր» հյուրանոց
* №3 Հախնազարյանի տուն (19-րդ դարի վերջ)
* №4 «Բեզոար» բնապահպանական հիմնադրամ
* №5 «Մաշտոց» հրատարակչություն
* №6 Եղեգնաձորի ՔԿԱԳ սպասարկման կենտրոն
* №7/1 «Չերրի Գարդեն Բուտիկ» հյուրանոց

## Ծանոթագրություններ

Կատեգորիա:Եղեգնաձորի փողոցներ
Կոնդի թունել

**Կոնդի թունել**, հետիոտնային թունել է Երևանի Կենտրոն վարչական շրջանում, որը կապում է Դիանա Աբգարի այգին Հրազդանի կիրճի փողոցի և Երևանի մանկական երկաթուղու հետ։  Թունելն անցնում է Երևանի գլխավոր փոստի շենքի տակով և պատմական Կոնդ թաղամասի հյուսիսարևելյան հատվածով։

## Պատմություն
մինի|Կոնդի թունելի ընդհանուր տեսարան
Հրազդանի կիրճը Երևանի կենտրոնի հետ կապող թունելները Ալեքսանդր Թամանյանի մտահղացումն է որպես Գլխավոր պողոտայի (այգու պողոտա) շարունակություն, որը կտրում է քաղաքը հարավ-արևելքից հյուսիս-արևմուտք։ Թամանյանի կարծիքով Հրազդանի կիրճը պետք է ծառայեր որպես հանգստի գոտի երևանցիների համար՝ մարդկանց հնարավորություն տալով վայելել գեղեցիկ բնությունն ու մաքուր օդը։ Նա ծրագրել էր երկու թունել, որոնք դյուրանցում կլինեին դեպի Հրազդանի կիրճ, և որոնց միջով կիրճի մաքուր օդը կհասներ քաղաքի կենտրոն։

Թունելների շինարարությունը սկսվել է 1940-ական թվականներին՝ Թամանյանի մահից հետո։ Պատերազմի ժամանակ նրանք պետք է ապաստան ծառաեին։ Շինարարության ավարտի ճշգրիտ ամսաթիվը հայտնի չէ, սակայն 1952 թվականին թունելն արդեն գոյություն է ունեցել։ Որոշ տեղեկությունների համաձայն՝ սկզբում տրանսպորտային միջոցներն են անցել թունելով, սակայն շինարարությունից անմիջապես հետո թունելներից մեկը փակվել է, իսկ երկրորդը վերափոխվել է որպես հետիոտնային։
աջից|մինի| «Հովազ» քանդակը Հրազդանի կիրճի կողմի ելքի մոտ
Երևանում մետրոպոլիտենի կառուցումից հետո թունելների միջոցով Բարեկամություն կայարանից դեպի Երևանի էլեկտրական լամպերի գործարան տանող նոր գիծ կառուցելու նախագիծ է եղել։

## Շինարարություն և ներկա վիճակ
Կոնդի թունելը բաղկացած է երկու զուգահեռ թունելներից՝ յուրաքանչյուրը 460 մետր երկարությամբ։ Աջ թունելը, երբ դիտում ենք Դիանա Աբգարի այգուց, վթարային վիճակի պատճառով արգելափակված է (հնարավոր է փլուզում, ձախը բաց է անցման համար։ Թունելի ներսում 24-ժամյա լուսավորություն է կազմակերպվում կեռմանաձև լամպերով։

Թունելի պատերը շատ տեղերում ընկել են հողի ծանրության տակ, թունելի ընդհանուր վիճակը կարելի է բնութագրել որպես արտակարգ իրավիճակ։ Թունելը հայտնի վայր է գրաֆիտի նկարիչների համար, նրա պատերը ծածկված են բազմաթիվ գրություններով և պատկերներով։

Թունելի հյուսիսարևմտյան ելքի մոտ 1994 թվականին տեղադրվել է սև տուֆից պատրաստված «Հովազ» քանդակը, որը ստեղծել է քանդակագործ Վիլյամ Պետրոսյանը։ Հարավարևելյան մուտքի դիմաց նախկինում եղել է շատրվանների կասկադ, որը նախագծել է ճարտարապետ Արմեն Զարյանը։ 2010-ականներին շատրվաններն ապամոնտաժվել են հնամաշության պատճառով, այժմ դրանց տեղում կա ավտոկայանատեղի և ծովային թեմատիկայով վարդագույն տուֆից փոքրիկ հուշարձան։

## Թունելի ապագան
Տարիների ընթացքում Կոնդի թունելը բազմիցս առաջարկվել է բարեկարգել՝ այն դարձնելով քաղաքի տեսարժան վայր։ Օրինակ՝ 2017 թվականին առաջարկ եղավ այնտեղ կազմակերպել արվեստի կենտրոն՝ արվեստի և քանդակի պատկերասրահ։ 2019 թվականին թունելում տեղի ունեցավ Թունելի արվեստի մեկօրյա փառատոն։

## Ծանոթագրություններ

Կատեգորիա:Երևանի շենքեր և կառույցներ
Կատեգորիա:Կենտրոն վարչական շրջան
Կատեգորիա:Հայաստանի թունելներ
Վուպի պայ

**Վուպի պայ** () հայտնի նաև որպես *Black moon*, *Gob* (Պիտսբուրգի շրջան), *Black-and-white*, *Bob*, и *BFO* (Big Fat Oreo-ից)՝ ամերիկյան հրուշակեղեն թխվածքաբլիթի տեսքով, կարկանդակ, տորթ կամ քաղցր սենդվիչ։

Բաղկացած է երկու կլոր շոկոլադե շերտերից, երբեմն դդմից, կոճապղպեղից կամ այլ ուռուցիկ ձև ունեցող մթերքից, որոնց միջև կա քաղցր, սերուցքային կամ էլ գլազուրային միջուկ։ Բացի այդ, լցոնման համար կարող եք օգտագործել բեզե, սերուցքային պանիր կամ կաթնաշոռ։

## Պատմություն
Չնայած վուպի պայն համարվում է Նոր Անգլիայի դասական և Փենսիլվանիայի ամիշների ազգի ավանդական սնունդ, սակայն դրանք ավելի ու ավելի են վաճառվում ողջ Միացյալ Նահանգներում։

Ըստ լեգենդի՝ ամիշ կանայք նման կարկանդակներ էին թխում իրենց ամուսինների համար և դնում ճաշի տուփերի մեջ։ Առավոտյան աշխատանքից հոգնած ֆերմերները, իբր, բղավում էին «Whoopie!», երբ նրանք հայտնաբերում էին այս աղանդերը։

Վուպի պայ՝ Մեյն նահանգի պաշտոնական հյուրասիրություն (չշփոթել նահանգի պաշտոնական աղանդերի՝ հապալասով կարկանդակի հետ)։

Մեն նահանգի Պիսկատակիս շրջանի Դովեր-Ֆոքսկրոֆտ քաղաքում 2009 թվականից անցկացվում է Վուպի պայ փառատոնը։

## Ծագման հակասություններ
Ամերիկյան Մեն, Մասաչուսեթս, Նյու Հեմփշիր, Փենսիլվանիա և Վիրջինիա նահանգները հավակնում են լինել վուպի պայի ծննդավայրը։ «The Pennsylvania Dutch Convention & Visitors Bureau»-ը նշում է, որ իրենց բաղադրատոմսը գալիս է ամիշների մշակույթից և գերմանական Փենսիլվանիայից, այն փոխանցվել է սերնդեսերունդ՝ առանց փաստաթղթային հաստատման։ Մեն նահանգի Լյուիսթոն քաղաքում գտնվող «Labadie's Bakery»-ն հրուշակեղեն է արտադրում 1925 թվականից։ Մասաչուսեթս նահանգի Ռոքսբերի քաղաքում գտնվող այժմ չգործող «Berwick Cake Company»-ն վաճառում էր «Whoopee Pies»-ը դեռ 1920-ականներին, իսկ 1928- թվականին պաշտոնապես գրանցեց «Whoopee Pies» ապրանքանիշը։ Տարբեր աղբյուրներ ենթադրում են, որ վուպի պայն ծագել է Մասաչուսեթսում և տարածվել ինչպես հյուսիս, այնպես էլ հարավ կամ որ Փենսիլվանիայի գերմանացի ներգաղթյալները տարածել են աղանդերի նախորդը ամբողջ հյուսիս-արևելքի համայնքներում։ Հասկանալու բանալին, թե ինչպես կարող է Ամիշի աղանդերը այդքան տարածված դառնալ Նոր Անգլիայում, գտնվում է 1930-ականների խոհարարական գրքում, որը կոչվում է «Yummy Book», գրվել է *Marshmallow Fluff*-ի արտադրող «Durkee Mower Company»-ի կողմից։ Այս Նոր Անգլիայի խոհարարական գիրքը ներկայացրել է «Amish Whoopie Pie» բաղադրատոմսը, որն օգտագործվում է մարշմելլոյի միջուկում. 

Sweet potato whoopie pie with marshmallow filling (2911309804).jpg|Բաթաթով և մարշմելոյով վուպի պայ
Strawberry milk whoopie pie (7360367098).jpg|Կաթնային-ելակային վուպի պայ
Confetti whoopie pies (6901408697).jpg |Կոնֆետներով վուպի պայ
Half-eaten whoopie pie.jpg |Կծած վուպի պայ


## Տես նաև
* Մակարոն (թխվածքաբլիթ)
* Մակարուն

## Ծանոթագրություններ

Կատեգորիա:Ամերիկյան աղանդեր
Կատեգորիա:Կարկանդակներ
Կատեգորիա:Ուտեստներ ըստ պատրաստման ձևի
Կատեգորիա:Տորթեր
Բախումներ ՀՀ Ազգային ժողովի հարևանությամբ (2024)

**Բախումներ ՀՀ Ազգային ժողովի հարևանությամբ**, ՀՀ վարչապետ Նիկոլ Փաշինյանի հրաժարականը պահանջող ցուցարարների և ոստիկանության միջև  բախումներ Երևանի Բաղրամյան և Դեմիրճյան փողոցներում, որը տեղի է ունեցել 2024 թվականի հունիսի 12-ի երեկոյան։ Բախումներն ընթացել են Հայաստանի Ազգային ժողովի շենքի հարևանությամբ և սիրահարների այգում։ Նույն պահին Ազգային Ժողովում ընթացել է Ազգային Ժողղով - Կառավարություն հարցուպատասխանը։ Ոստիկանության կիրառած հատուկ միջոցների, հատկապես լուսաձայնային նռնակների արդյունքում տուժել է ավելի քան 100 քաղաքացի, որոնցից 101-ը դիմել է բուժօգնության։ 86 քաղաքացի բերման է ենթարկվել։ Իրադարձությունների արդյունքում տուժել են նաև լրատվամիջոցների ներկայացուցիչները։

## Ժամանակագրություն
Հունիսի 12-ի ժամը 16։30-ին Ազգային ժողովում մեկնարկել է Ազգային ժողով - կառավարություն հարցուպատասխանը։ Նույն պահին Ազգային Ժողովի դիմաց հանրահավաք է իրականացրել  Բագրատ Գալստանյանի գլխավորած Տավուշը հանուն հայրենիքի շարժումը։ Սիրահարների այգու հատվածից ցուցարարները ճեղքել են ոստիկանական պատնեշը և փորձել մոտենալ Ազգային ժողովի շենքին։ Սիրահարների այգու հատվածում ոստիկանությունը ցուցարարների վրա է նետել 3 լուսաձայնային նռնակ, իսկ Դեմիրճյան փողոցում՝ 2 լուսաձայնային նռնակ, որից հետո ցուցարարները դադարել են շարժվել Ազգային ժողովի շենքի ուղղությամբ։ Ոստիկանությունը ևս 20 լուսաձայնային նռնակ և հատուկ այլ միջոցներ է կիրառել արդեն տուժած քաղաքացիների և նրանց օգնություն ցուցաբերողների նկատմամբ։ «Իրազեկ քաղաքացիների միավորում» ՀԿ-ի ուսումնասիրության արդյունքում պարզվել է, որ լուսաձայնային նռնակները կիրառվել են սահմանված կարգի խախտմամբ՝ չի պահպանվել մարդկանցից նվազագույն (2,5 մետր) հեռավորությունը, որի հետևանքով էլ քաղաքացիները ստացել են մարմնական վնասվածքներ։

Առողջապահության նախարարությունը հայտնել է, որ բուժօգնություն է ստացել բախման արդյունքում տուժած 101 անձ։

## Արձագանք
* Այսօրվա տեղի ունեցածը հարձակում էր ԱԺ-ի վրա, ժողովրդավարության վրա, ՀՀ-ի անկախության վրա․ բայց լավ է, որ ոչ մի ծեծկռտուք, բախում տեղի չի ունեցել․ ՀՀ Ազգային Ժողովի նախագահ Ալեն Սիմոնյան։

## Ծանոթագրություններ

Կատեգորիա:2024 Երևանում
Կատեգորիա:Բողոքի ակցիաներ Երևանում
Moneyken

**Օլեգ Ռուսլանովիչ Էրոպկինը** (), բեմական անունը՝ **Moneyken** (), ռուս հիփ-հոփ արտիստ և երաժշտական ​​պրոդյուսեր, նախկինում՝ բլոգեր։ Նա առավել հայտնի է որպես փոփ երգիչ և ռեփ կատարող Ինստասամկայի հնչյունային պրոդյուսեր, սակայն հաճախ քննադատության է ենթարկվում այլ մարդկանց բիթերը (գործիքավորումը) յուրացնելու համար։

## Կենսագրություն
Օլեգ Ռուսլանովիչ Էրոպկինը ծնվել է 2000 թվականի սեպտեմբերի 20-ին Չերտանովոյում (Մոսկվա)։ 3-ից 12 տարեկան հասակում ֆուտբոլ է խաղացել Չերտանովոյի ֆուտբոլային դպրոցում՝ որպես կիսապաշտպան։ Հետո սկսել է փոխել թիմերը, խաղացել է «Կապոտնյա Սմենա» - «Տորպեդո» - «Սպարտակ-2» թիմերի կազմում։ 2017 թվականին մասնակցել է ԱՄՆ-ի «Օռլանդո Սիթի» ֆուտբոլային ակումբի փորձերին։ Մարզիչը նկատել է Էրոպկինի տաղանդը, բայց առաջարկել է վերադառնալ ակումբ մեկ տարուց։ Դպրոցն ավարտելուց հետո պայմանագիր է կնքել ակումբի հետ։ Նրան խոստացել են աշխատավարձ տալ միայն մեկ տարի հետո, ինչի պատճառով նա լրացուցիչ սկսել է աշխատել որպես սննդի առաքման վարորդ Uber Eats-ում։ Ինչ-որ ժամանակ նա կորցրել է աշխատանքը ծառայության կանոնների խախտման պատճառով, ինչի պատճառով էլ ստիպված է եղել վերադառնալ Մոսկվա և աշխատանքի է ընդունվել McDonald's-ում։ 2018 թվականին ընկերությունում աշխատանքն ավարտելուց հետո նա սկսեց իր կարիերան՝ որպես բլոգեր և երաժիշտ։ Հետո նա սկսեց համագործակցությունը Ինստասամկայի հետ։ Օլեգը սկսել է երաժշտությամբ զբաղվել 16 տարեկանից, առանց երաժշտական ​​կրթություն ստանալու, և այժմ Զոտեևայի երաժշտական ​​պրոդյուսերն է։

## Անձնական կյանք
2019 թվականի կեսերից նա մտերիմ հարաբերությունների մեջ էր Դարյա Զոտեևայի հետ, որն առավել հայտնի է որպես Ինստասամկա։ Ըստ Օլեգի հարցազրույցի, որը հրապարակվել է YouTube շոուի «Որքա՞ն արժե հանդերձանքը» հաղորդաշարում՝ 2020 թվականի նոյեմբերին նա և Դարյան պաշտոնապես ամուսնացած են եղել, որը տևել է 6 ամիս։

## Քննադատություն
2022 թվականի մայիսի 7-ին Մեյբի Բեյբին (իսկական անունը Վիկտորյա Լիսյուկ) թողարկեց դիս-թրեք Ինստասամկայի անունով՝ «Instasamka Diss»: Երգում Վիկտորյան հիշատակել է Moneyken-ին՝ քննադատելով նրան ուրիշների բիթերը յուրացնելու համար։ Մեկնաբանելով Օլեգի կողմից Դարիայի թրեքների ձայնագրությունները՝ Լիսյուկը պնդում է, որ գործիքավորման իրական հեղինակը բիթմեյքեր և ռեփ արտիստ Padillion է, ում հետ Զոտեևան և Էրոպկինի **NaMneCash Music** լեյբլը սերտորեն համագործակցում են։

## Սկավառակագրություն
### Ալբոմներ

## Սինգլներ

## Պրոդյուսեր
Ծանոթագրություն։ Ցանկը ներառում է միայն թողարկումներ, որտեղ հիմնական (և/կամ ոչ առաջին) կատարողը ինքը Moneyken-ը չէ, տեղեկատվությունը վերցված է ՎԿ-ից։

#### Սինգլներ
#### Ալբոմներ

## Ծանոթագրություններ
; Աղբյուրներ

; Մեկնաբանություններ


Կատեգորիա:Ռուս ռեփերներ
Millennium 2

«**Millennium 2»** երգ, որը գրվել է Յան Նորդլունդի, Ջոն Հենրիկ Լագերլեֆի, Ստեֆան Էդբերգի և Դանիել Բեքստրյոմի կողմից, ձայնագրվել է Մարկուլիոյի կողմից իր 1999 թվականին «*Dikter från ett hjärta»* ալբոմի համար։ Այն նաև թողարկվել է որպես սինգլ 1999 թվականի հոկտեմբերի 20-ին և գլխավորել է «Swedish Singles Chart»-ը։

Երգի տեքստը նվիրված է 1999 թվականից 2000 թվականին անցնելուն։

Երգը հայտնվել է «Trackslistan» հիթ-շքերթներում 1999 թվականի հոկտեմբերի 30-ից դեկտեմբերի 4-ը, ինչպես նաև անցել է «Svenktoppen» թեստը 1999 թվականի դեկտեմբերի 4-ին, բայց չի հայտնվել հիթ-շքերթում։

## Չարթեր
### Շաբաթական չաթեր

### Տարեվերջան չարթ

## Ծանոթագրություններ

Կատեգորիա:Երգեր ըստ դարերի
Կատեգորիա:Երգեր ըստ ժանրի
Մայրաքաղաքային (կեքս)

**«Մայրաքաղաքային»,** կեքսի հիմնական տեսակներից մեկը, որն արտադրվել է ԽՍՀՄ-ում արդյունաբերական եղանակով։ Բաղադրատոմսի առաջին հայտնի հրապարակումները հայտնվել են 1951-1952 թվականներին։

Մինչև 1 կիլոգրամ քաշ ունեցող կեքսն ուղղանկյուն ձևի արտադրանք է, որի մեջտեղում կա մեծ երկայնակի ճեղք։ Վրան ցանված է շաքարի փոշով։ Կտրատված վիճակում երևում է հավասարաչափ բաշխված չամիչը։ Թխված խմորը խիտ է և փափուկ, հեշտությամբ կոտրվում է, խոնավությունը՝ 18-21%: 75 գրամ քաշով կեքսը թխվում է կլոր ծալքավորված կամ գլանային ձևերով՝ խոնավությունը 10-14%։

## Արտադրական տեխնոլոգիա
Կարագը խառնում  են շաքարով, աղով, վանիլինով և ամոնիումով,փխրեցուցիչով, աստիճանաբար ավելացնում ձվի սպիտակուցի և դեղնուցի խառնուրդը։ Խառնում են այնքան ժամանակ, մինչև շաքարի բյուրեղները լուծվեն։ Ավելացնում են չամիչ և ալյուր։

Թխել յուղված և ալյուրավորված կաղապարների մեջ, 170-190 °C ջերմաստիճանում 1-1,5 ժամ։ 75 գ չափաբաժնով կեքսը թխվում է յուղված կաղապարների մեջ 180-200 °C ջերմաստիճանում 15-20 րոպե։ Սառչելուց հետո վրան շաղ են տալիս շաքարի փոշի։

## Հավելյալ տեղեկություն
Մայրաքաղաքային կեքսի բաղադրատոմսի հիման վրա մշակվել են կեքսերիի նոր տեսակներ, որոնցից մեկը հարստացված է C, B1, E, PP վիտամիններով և բետա-կարոտինով (կալյումային հատապտուղների հավելումով), իսկ մյուսը նախատեսված է գլյուտենի անհանդուրժողականություն ունեցող մարդկանց համար։

Մայրաքաղաքային կեքսը նախաճաշի կամ ճաշի մի մասն էր Սովետական Սալյուտ-5 (1976-1977), Սալյուտ-6 (1977-1982) և մի քանի այլ տիեզերակայանների անձնակազմի անդամների համար։

## Ծանոթագրություններ

## Գրականություն
* 

Կատեգորիա:Ռուսաստանի ապրանքանիշեր
Արցախի Հանրապետության պաշտպանության նախարար-պաշտպանության բանակի հրամանատար

**Արցախի Հանրապետության պաշտպանության նախարար-պաշտպանության բանակի հրամանատար**, Արցախի պաշտպանության նախարարության և Արցախի Պաշտպանության բանակի ղեկավար։ Արցախի պաշտպանության նախարար-պաշտպանության բանակի հրամանատարը նշանակվում Արցախի նախագահի կողմից։

## Պատմություն

## Տես նաև
* Հայաստանի Հանրապետության պաշտպանության նախարարներ (1918-1920)
* Հայաստանի պաշտպանության նախարար

Կատեգորիա:Արցախի պաշտպանության նախարարներ
Կատեգորիա:Արցախի պաշտպանության բանակի հրամանատարներ
Միշել Մաքլարեն

**Միշել Մաքսվելլ Մաքլարեն** (), կանադացի հեռուստառեժիսոր և պրոդյուսեր, ով աշխատել է շատ Ամերիկական և Կանադական հեռուստասերիալների վրա։ Նա հայտնի է իր աշխատանքով այնպիսի սերիալներում, ինչպիսիք են «Գաղտնի նյութեր», «Breaking Bad», «Քայող դիակներ» հեռուստասերիալը և «HBO»-ի «Գահերի խաղը» սերիալները։

## Կարիերա
Միշել Մաքլարենը մեծացել է Վանկուվերում, Բրիտանական Կոլումբիա։ Նա ավարտել է Քուինսի համալսարանը Քինգսթոնում, Օնտարիո 1986 թվականին։ Միշելը հինգ անգամ առաջադրվել է Primetime Emmy մրցանակի։ Մեկ անգամ Breaking Bad-ի երրորդ սեզոնի «One Minute» դրվագում աշխատելու համար։ Մեկ այլ անգամ՝ 2013 թվականին, «Sliding Over All»-ի հինգերորդ եթերաշրջանի վրա աշխատելու համար։ Եվ երեք անգամ՝ 2010, 2012 և 2013 թթ. «Լավագույն դրամատիկ սերիալ» անվանակարգում («Breaking Bad»), որտեղ եղել է գործադիր պրոդյուսեր.։ Նա հաղթել է 2013թվականին։ Միշել ՄաքՔլարենը նաև առաջադրվել է PGA մրցանակի Breaking Bad-ում իր աշխատանքի համար։

## Կինեմատոգրաֆիա

## Ծանոթագրություններ

Կատեգորիա:Հեռուստատեսային պրոդյուսերներ
Կատեգորիա:«Էմմի» մրցանակի դափնեկիրներ
Կատեգորիա:Կանադացի սցենարիստներ
Կատեգորիա:Կանադացի կինոռեժիսորներ
Խրձկապ ագրեգատ

**Խրձկապ ագրեգատ**, հացահատիկային մշակաբույսերը հնձող և միաժամանակ խրձեր կապող ագրեգատ։ Լինում է ձիաքարշ և տրակտորային շարժաբերով։ Հնձած հացաբույսը կտրիչի հարթակի ժապավենով մատուցվում է թեք էլևատորին, նրանով՝ խրձկապ սարքին, որտեղ խրձեր կապվում և կուտակվում են խրձատարում։ Վերջինիս լցվելուն պես (4-8 խուրձ)՝ խրձերը խմբով կամ առանձին-առանձին գցում են դաշտի մեջ։ Զգալիորեն բարձրացնում է աշխատանքի արտադրողականությունը, փոխարինում 10-15 հնձվորի և 15-25 խրձկապ բանվորի։ Թողարկվում են 0,6÷1,2 հա/ժ արտադրողականության խրձկապ ագրեգատներ։   

Կատեգորիա:Գյուղատնտեսական տեխնիկա
Խնձորենու քոս

**Խնձորենու քոս**, ամենուրեք տարածված սնկային հիվանդություն։ 

## Նկարագրություն

Հարուցիչը *Venturia inaequelis* պարկավոր սունկն է։ Ծաղկելուց հետո տերևների վրա առաջանում են մուգ կանաչ, ձիթապտղի գույնի, թավշային սև փոշով ծածկված կլոր բծեր, որոնք խնձորենու տերևների վրա լինում են վերևի կողմում, իսկ տանձենու տերևների վրա՝ մեծ մասամբ ներքևի։ Ուժեղ վարակվածության դեպքում տերևները թափվում են։ Քոսով վարակվում են նաև պտուղները, որի պատճառով վատանում է պտուղների որակը և պահպանությունը։ Տերևների, պտուղների և շիվերի վրա երևացող փոշին սնկի կոնիդիումային փուլն է։ Կոնիդիումները հեշտությամբ տարածվում են օդի և անձրի կաթիլների միջոցով։ Սունկը ձմեռում է աշնանը ծառերից թափված տերևների վրա՝ պտղամարմինների մեջ՝ պարկերում գոյացած սպորներով։ Յուրաքանչյուր պարկի մեջ հասունանում է երկբջջանի 8 սպոր։ Գարնանը, տեղումների ժամանակ ուռչում են և նրանցից դուրս են մղվում սպորները։ Այդ պահից սկսվում է ծառերի սկզբնական վարակում՝ ծաղկման փուլում։

Կատեգորիա:Բույսերի հիվանդություններ
Խառը ցանքեր

**Խառը ցանքեր**, միևնույն հողամասում միաժամանակ 2 և ավելի ցանած բույսերի համատեղ (երեքնուկը՝ սիզախոտի հետ, վիկը՝ վարսակի, եգիպտացորենը՝ սոյայի և այլն) աճեցում։ Խառը ցանքերը թույլ են տալիս ավելի լիարժեք օգտագործել հողի բերրիությունը (տարբեր բույսերի արմատային համակարգերը զարգանում են հողի տարբեր հորիզոններում), արևի էներգիան (բույսերի վերգետնյա զանգվածը ձևավորվում է տարբեր բարձրություններում), բարելավում են բույսերի ազոտային սնուցումը (բակլազգիների և դաշտավլուկազգիների համատեղ աճեցման դեպքում), դյուրացնում բերքահավաքի աշխատանքների մեքենայացումը (գետնամած բույսերի՝ ոլոռի, վիկի ու դաշտային ոլոռի և ամրացողուն վարսակի, գարու, մանանեխի համատեղ ցանքի դեպքում), որը հնարավորություն է տալիս միվոր մակերեսից ստանալ ավելի շատ բերք։ Առավել տարածված են կերխոտաբույսերի խառը ցանքեր։ Օրինակ՝ կարմիր երեքնուկը հաճախ ցանում են սիզախոտի կամ առվույտի ու սիզախոտի հետ։

## Խառը  ցանքերի եղանակներ
Խառը (նույն ակոսում կամ բնիկում ցանում են զույգ բաղադրիչները), համատեղ ժապավենային (45 +15 սմ, յուրաքանչյուր բաղադրամաս ցանում են առանձին ակոսում), համատեղ (եգիպտացորենի կամ արևածաղկի միջշարքերում լոբազգի բաղադրամասի ենթացանք)։ Խառը ցանքերի դեպքում հողի մշակման խորությունը պետք է համապատասխանի ավելի պահանջկոտ բույսի կենսաբանական առանձնահատկություններին։ Ցանքի չափաքանակները սամանում են՝ ելնելով բույսի զարգացման հզորությունից, 1000 սերմնահատիկների զանգվածից և յուրաքանչյուր բաղադրիչի դերից։ Այսպես, վիկի 1000 սերմնահատիկի մեծ զանգվածի և զարգացման փոքր հզորության (վարսակի համեմատ) հետևանքով վիկ + վարսակ խառնուրդում վիկի ցանքի չափաքանակը 1,5-2, երբեմն՝ 3 անգամ պետք է գերազանցի վարսակին։
Քրիստիան Կաբասելե

**Քրիստիան Կաբասելե** (, ), կոնգոլեզական ծագմամբ բելգիացի ֆուտբոլիստ, «Ուդինեզե» ակումբի կենտրոնական պաշտպան։

## Ակումբային կարիերա
Կաբասելեն կարիերան սկսել է 2008 թվականին «Էյփեն» ակումբում։

2011 թվականի հունվար 27-ին Մեխելենը հաստատել է, որ Կաբասելեն մինչև մրցաշրջանի ավարտը վարձավճարով միացել է ակումբին։ Նորամուտը նշել է փետրվարի 12-ին «Վեստերլոյի» դեմ խաղում (3ː1)՝ փոխարինման դուրս գալով Ջոնաթան Վիլմետին։ Առաջին գոլը «Մեխելենի» կազմում խփել է այդ տարվա ապրիլի 8-ին «Լյերսի» դեմ խաղում (2ː1)։

2011 թվականի օգոստոսի 22-ին տեղափոխվել է բուլղարական «Լուդոգորեց» ակումբ անհայտ արժեքի պայմանագրով եռամյա ժամկետով։ Նույն թվականի նոյեմբերի 19-ին բացել է իր գոլերի հաշիվը «Օռլիտեի» կազմում՝ ազգային առաջնության խաղի վերջին րոպեին գրավելով «Կալիակրայի» դարպասը։

2012 թվականի օգոստոսի 16-ին Կաբասելեն վերադարձել է «Էյպեն», որտեղ ակումբի հետ կնքել է երկամյա պայմանագիր։

2014-2016 թվականներին հանդես է եկել «Գենկի» կազմում։ 2016 թվականի հունիսի 1-ին հնգամյա պայմանագիր է կնքել անգլիական «Ուոթֆորդ» ակումբի հետ։

2023 թվականի հուլիսի 25-ին միացել է իտալական «Ուդինեզե» ակումբին։

## Ձեռքբերումներ
* Բուլղարիայի չեմպիոն՝ 2011/12
* Ֆուտբոլի Բուլղարիայի գավաթիգավաթակիր՝ 2011/12
* Ֆուտբոլի Անգլիայի գավաթի եզրափակչի մասնակից՝ 2018/19

## Վիճակագրություն

## Ծանոթագրություններ

## Արտաքին հղումներ
* 
* Статистика на Belgian FA
* 
* 
* 

Կատեգորիա:Անգլիական ֆուտբոլի լիգայի խաղացողներ
Կատեգորիա:Բելգիայի հավաքականի ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Գենկի ֆուտբոլիստներ
Կատեգորիա:Մեխելենի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Ուոթֆորդի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Անտե Ռոգուլիչ

**Անտե Ռոգուլիչ** (; ), խորվաթ ֆուտբոլիստ, «Ունիվերսիտատյա  (Կրայովա)» ակումբի կիսապաշտպան։

## Ակումբային կարիերա
thumb|left|250px|Ռոգուլիչը «Լիֆերինգի» կազմում
Ռոգուլիչը «Օմլադինաչ Վրանից» և «Ադրիատիչ Սպլիտ» ակումբների սան է։ 2013 թվականի ամռանը նա պայմանագիր է կնքել ավստրիական «Ռեդ Բուլ Զալցբուրգի» հետ։ Խաղային պրակտիկա ստանալու համար Անտեն ուղարկվել է «Լիֆերինգ» ֆարմ ակումբ։ 2013 թվականի օգոստոսի 2-ին «Պարնդորֆի» դեմ խաղում իր նորամուտը նշեց Ավստրիայի առաջին լիգայում։ Օգոստոսի 6-ին «Ալտահի» դեմ խաղում Ռոգուլիչը խփեց իր առաջին գոլը «Լիֆերինգի» կազմում։ 2014 թվականի հոկտեմբերի 29-ին «Վակերի» դեմ Ավստրիայի Գավաթի խաղում նա իր նորամուտը նշեց «Ռեդ Բուլ Զալցբուրգի» հիմնական կազմում։ Նույն խաղում Անտեն խփեց իր առաջին գոլը ակումբի կազմում։ Նոյեմբերի 1-ին «Ադմիրա Վաքեր Մեդլինգի» դեմ խաղում նա իր նորամուտը նշեց ավստրիական Բունդեսլիգայում։

2015 թվականի ամռանը Ռոգուլիչը վարձավճարով տեղափոխվել է «Հայդուկ»։  Հուլիսի 12-ին Զագրեբի «Դինամոյի» դեմ խաղում նա նորամուտը նշեց Խորվաթիայի առաջնությունում։ Հոկտեմբերի 28-ին Խորվաթիայի գավաթի խաղարկությունում «Լիկենիկի» դեմ խաղում Անտեն խփեց իր առաջին գոլը «Հայդուկի» կազմում։

2016 թվականի ամռանը Ռոգուլիչը վարձավճարով տեղափոխվել է «Ադմիրա վաքեր Մեդլինգ»։ Օգոստոսի 20-ին «Ռեալի» հայտացուցակը նոր ակումբում։ 2017 թվականի սկզբին Անտեն վարձավճարով միացել է «Վաքերին»։ Փետրվարի 24-ին «Ուոթերսի» դեմ խաղում նա իր նորամուտը նշեց նոր թիմում։ Մայիսի 19-ին «Հորնի» դեմ խաղում Անտեն խփեց իր առաջին գոլը «Վակերի» կազմում։ 2017 թվականի ամռանը Ռոգուլիչը դարձավ ազատ գործակալ և պայմանագիր կնքեց կիպրական «Պաթոսի» հետ։ Սեպտեմբերի 24-ին «Օլիմպիակոսի» դեմ խաղում նա նորամուտը նշեց Կիպրոսի առաջնությունում։ Հոկտեմբերի 21-ին «Նեա Սալամինի» դեմ խաղում Անտեն իր առաջին գոլը խփեց «Պաթոսի» կազմում։

## Միջազգային կարիերա
2013 թվականին Ռոգուլիչը Խորվաթիայի պատանեկան հավաքականի կազմում Սլովակիայում մասնակցել է Եվրոպայի պատանեկան առաջնությանը։ Մրցաշարում նա մասնակցել է Իտալիայի, Ռուսաստանի և Ուկրաինայի թիմերի դեմ խաղերին։

Նույն թվականին Ռոգուլիչը մեկնել է ԱՄԷ-ում կայանալիք աշխարհի պատանեկան առաջնությանը։ Մրցաշարում նա մասնակցել է Մարոկկոյի, Պանամայի և Ուզբեկստանի դեմ խաղերին։ Պանամացիների դեմ խաղում Անտեն դարձել է գոլի հեղինակ։

## Ծանոթագրություններ

## Արտաքին հղումներ

* 
* Профиль на sports.ru
 
Կատեգորիա:Լիֆերինգի ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Հայդուկ Սպլիտի ֆուտբոլիստներ
Կատեգորիա:Ռեդ Բուլ Զալցբուրգի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տրենչինի ֆուտբոլիստներ
Իշտվան Կովաչ

**Իշտվան Կովաչ**  (, ), ռումինացի ֆուտբոլային մրցավար, 2010 թվականից՝ ՖԻՖԱ-ի մրցավար։ Համարվում է ՈՒԵՖԱ-ի բարձրագույն կարգի մրցավար։

## Կարիերա
Ծնվել է Կարեյում, հունգարացի հորից և շվաբացի մորից, երկքաղաքացի է, 2011 թվականին ձեռք է բերել Հունգարիայի քաղաքացիություն։ Նրա կրտսեր եղբայրը՝ Շաբոլչը, նույնպես մրցավար է։

Կովաչն իր հայրենակից Օվիդիու Հացեգանի հետ իրավունք է ստացել վարելու Եվրո-2020-ին խաղերը։ Նա խմբային փուլի մեկ խաղ է վարել Հոլանդիայի և Հյուսիսային Մակեդոնիայի միջև։

2022 թվականի մայիսին Իշտվան Կովաչը նշանակվեել է առաջին Կոնֆերանս լիգայի եզրափակչի մրցավարը, որը տեղի է ունեցել Տիրանայում՝ Ռոմայի և Ֆեյենորդի միջև։ 

Իշտվան Կովաչը իր հայրենակիցների՝ մրցավարների օգնականներ Վասիլ Մարինեսկուի և Միխայ Արտենեի հետ իրավուք է ստացել վարելու է 2022 թվականի Ֆուտբոլի աշխարհի գավաթի խաղարկության խաղերը։ 

2024 թվականի ապրիլին նա ընտրվել է 19 գլխավոր մրցավարներից մեկը՝ սպասարկելու ֆուտբոլի Եվրոպայի առաջնության հանդիպումները, որոնք տեղի կունենան 2024 թվականի հունիս-հուլիս ամիսներին Գերմանիայի ֆուտբոլային դաշտերում His younger brother, Szabolcs, is also a referee in the Liga I.։

2024 թվականի մայիսին Իշտվանը նշանակվել է ՈՒԵՖԱ Եվրոպայի Լիգայի 2023/2024 մրցաշրջանի եզրափակիչ հանդիպման մրցավար՝ [«Ատալանտայի»] և «[Բայեր Լևերկուզենի» միջև, որը տեղի է ունեցել մայիսի 22-ին, Դուբլինի «Ավիվա» մարզադաշտում։

## Ծանոթագրություններ

## Արտաքին հղումներ
* 
* [Иштван Ковач на сайте [КиноПоиск]]

Կատեգորիա:ՈՒԵՖԱ Եվրո 2024-ի մրցավարներ
Կատեգորիա:ՈՒԵՖԱ Չեմպիոնների Լիգայի մրցավարներ
Կատեգորիա:Ռումինացի ֆուտբոլային մրցավարներ
Կատեգորիա:Ֆուտբոլային մրցավարներ այբբենական կարգով
Ֆաթիմա Ջիննա

**Ֆաթիմա Ջիննա** (), ), Մուհամմադ Ալի Ջիննայի (Պակիստանի հիմնադիր և բրիտանական տիրապետությունից անկախության շարժման ակտիվ քաղաքական գործիչ) կրտսեր քույրը։ Պակիստանում հայտնի է *Խաթուն-է-Պակիստան* («Պակիստանի տիկին») և *Մադար-ի-Միլաթ* («Ազգի մայր») մականուններով։ Եղել է Պակիստանյան շարժման ակտիվ մասնակից և կին ուսանողների Համահնդկական մուսուլմանական ֆեդերացիայի հիմնական կազմակերպիչը։  Պակիստանի կազմավորումից և նրա եղբոր մահից հետո  մնացել է ակտիվ մասնակից երկրի քաղաքական կյանքում։

## Կենսագրություն
Ֆաթիմա Ջիննան ծնվել է 1893 թվականի հուլիսի 30-ին Կարաչիում։ 1901 թվականին հոր մահից հետո Ֆաթիմայի հանրահայտ եղբայրը դարձել է նրա խնամակալը։ 1902 թվականին ընդունվել է Մումբայի Բանդրա վանք։ 1919 թվականին Ֆաթիման ուսումը շարունակել է Կալկաթայի բժշկական համալսարանում։ 1923 թվականին բացել է բժշկական կլինիկա Մումբայում։

1947 թվականին Ֆաթիմա Ջիննան ստեղծել է *Կանանց օգնության կոմիտե*, որը հետագայում հիմք է հանդիսացել Համապակիստանյան կանանց ասոցիացիայի համար։ Ջիննան նաև զգալի դեր է խաղացել Պակիստանի նորաստեղծ պետությունում մուհաջիրների խնդիրների կարգավորման գործում։ Ապրել է եղբոր հետ մինչև նրա մահը՝ 1948 թվականը։

1960-ականներին Ջիննան վերադարձել է քաղաքական կյանքի նախնական փուլ, երբ առաջադրվել է Պակիստանի նախագահի պաշտոնում որպես ընդդիմադիր կուսակցությունների կոալիցիայի թեկնածու։ Նախագահական աթոռի համար պայքարում իր մրցակցին՝ գեներալ Այյուբ Խանին բռնապետ է անվանել։ Ի նշան Ֆաթիմայի աջակցության Դաքքայում հանրահավաքի է եկել 250 000 մարդ։ Ցուցարարները նրան ողջունել են որպես ազգի մայր։ Ջիննան ընտրություններում պարտվել է Այուբ Խանին՝ չնայած որոշ նահանգներում ձայների մեծամասնությունը նվաճելուն։ Նախագահի ընտրությունները չեն համապատասխանել միջազգային չափանիշներին, շատ պատմաբանների կարծիքով դրանք կեղծվել են Այյուբ Խանի օգտին։
[thumb|left|200px|Ֆաթիմա Ջիննայի անվան զբոսայգի  [Իսլամաբադ|Իսլամաբադում]]
Լինելով Մուհամմադ Ալիի քույրը՝ Ջիննան բարձր է գնահատվել և դարձել է ժողովրդի ժողովրդավարական ձգտումների խորհրդանիշը։ 1965 թվականին Ֆաթիմա Ջիննան կրկին որոշում է առաջադրվել նախագահի պաշտոնում։ Ջիննան անուղղակի ընտրություններում մարտահրավեր է նետել գործող նախագահ Այյուբ Խանին, և  ընդդիմադիր կուսակցությունները որպես իրենց թեկնածու ընտրում են Ֆաթիմա Ջիննային։

1965 թվականի հունվարի 2-ին տեղի են ունեցել ընտրությունները։ Նախագահի պաշտոնին հավակնում էին Այյուբ Խանը, Ֆաթիմա Ջիննան և և երկու քաղաքական գործիչ, որոնք կուսակցական պատկանելություն չունեին. Մեկ ամիս ժամկետով նախընտրական քարոզարշավի կարճ ժամանակահատված է եղել և արդյունքում Ընտրական կոլեգիայի կողմից ընտրվել է Մուհամմադ Այյուբ Խանը։

Ֆաթիմա Ջիննան մահացել է 1967 թվականի հուլիսի 8-ին Կարաչիում։ Մահվան պաշտոնական պատճառը սրտային անբավարարությունն էր, բայց լուրեր են պտտվել, որ Ջիննան սպանվել է այն խմբավորման կողմից, որը սպանել է Լիակատ Ալի Խանին։ 2003 թվականին Մուհամմադ Ալի Ջիննայի եղբորորդին՝ Աքբար Փիրբհայը, հայտարարություն է արել Ֆաթիմա Ջիննայի սպանության մասին։

## Ծանոթագրություններ

 
Կատեգորիա:20-րդ դարի քաղաքական գործիչներ
Կատեգորիա:Կալկաթայի համալսարանի շրջանավարտներ
Կատեգորիա:Հուլիսի 31 ծնունդներ
Կատեգորիա:Հուլիսի 8 մահեր
Կատեգորիա:Պակիստանի կին քաղաքական գործիչներ
Կատեգորիա:Պակիստանի քաղաքական գործիչներ
Կատեգորիա:Պակիստանցի կանայք
Ստյուարտ Աթուել

**Ստյուարտ Սթիվեն Աթուել** (, ), անգլիացի ֆուտբոլային մրցավար, որը սպասարկում է Պրեմիեր լիգայի, Անգլիայի ֆուտբոլի լիգայի և Անգլիայի ազգային գավաթի մրցումները։ Պրեմիեր լիգայի հանդիպումները նա սկսել է  մրցավարել 2008 թվականին՝ դառնալով այդ մրցաշարի պատմության ամենաերիտասարդ մրցավարը, սակայն 2012 թվականի փետրվարին նա հեռացվել է մրցավարների ընտրված խմբից և  ընդգրկվել Ֆուտբոլային լիգայի մրցավարների ցուցակում։ 2016 թվականից նա կրկին սպասարկում է Պրեմիեր լիգայի հանդիպումները։

## Մրցավարական կարիերա
2004 թվականին ավարտել է Ստաֆորդշիրի համալսարանը։ Անգլիայի ցածր լիգաների հանդիպումներում աշխատել է որպես ֆուտբոլի մրցավար, որից հետո իր աշխատանքը շարունակել է Վեսթ Միդլենդս ֆուտբոլային լիգայում և Անգլիայի ֆուտբոլային լիգայում։

Անգլիայի ֆուտբոլային լիգայում իր առաջին հանդիպումը սպասարկել է 2007 թվականի օգոստոսի 11-ին։ Անգլիայի ֆուտբոլային չեմպիոնշիպիլում իր առաջին խաղը վարել է 2007 թվականի դեկտեմբերի 26-ին՝ «Շեֆիլդ Յունայթեդ»-«Բլեքփուլ» հանդիպմը։ 2008/09 մրցաշրջանում նա ընդգրկվել է մրցավարների ընտրված խմբում, ինչը նրան թույլ է տվել սպասարկել Պրեմիեր լիգայի հանդիպումները։ 25 տարեկանում նա դարձել է Անգլիայի Պրեմիեր լիգայի պատմության ամենաերիտասարդ մրցավարը։ Նրա Պրեմիեր լիգայի առաջին խաղը եղել է «Բլաքբըրն Ռովերսի» և «Հալլ Սիթիի» միջև՝ 2008 թվականի օգոստոսի 23-ին։

2012 թվականի փետրվարին Մայքլ Օլիվերը դուրս է մնացել մրցավարների ընտրված խմբից և ընդգրկվել Ֆուտբոլային լիգայի խաղերի մրցավարների ազգային ցուցակում։ Այսպիսով, նա այլևս չէր կարող սպասարկել Պրեմիեր լիգայի հանդիպումները։ 2016/17 մրցաշրջանի մեկնարկից առաջ նա կրկին ընդգրկվել է «Ընտրովի մրցավարների խմբի» ցուցակում և սկսել է ներգրավվել Պրեմիեր լիգայի հանդիպումները սպասարկելու գործում։

## Վիճակագրություն

## Ծանոթագրություններ

## Արտաքին հղումներ
* Профиль на сайте Премьер-лиги  
* Профиль на сайте *Refworld.com* 
* Профиль  на сайте *RateTheRef.net* 

 
Կատեգորիա:Անգլիացի ֆուտբոլային մրցավարներ
Կատեգորիա:Ֆուտբոլային մրցավարներ այբբենական կարգով
Դյորի հրապարակ (Երևան)

**Դյորի հրապարակ,** Երևանի Նոր Նորք վարչական շրջանում քաղաքային նշանակության հրապարակ՝ 5-րդ և 6-րդ զանգվածների միջև՝ Վազգեն Սարգսյանի անվան ռազմական համալսարանի հարևանությամբ։

## Նկարագիր
Հրապարակը շաղկապում է Դավիթ-Բեկի, Շոպրոնի, Բադալ Մուրադյան և Միկոյան փողոցները։ Խորհրդային տարիներին հրապարակն անվանակոչվել է Հունգարիայի Դյոր քաղաքի անունով, որը նաև այդ երկրի Դյոր-Շոպրոն մարզի վարչական կենտրոնն է։

Համաձայն Երևան քաղաքի տարածքների բաժանման գոտիավորման, հրապարակը իր հարակից տարածքներով գտնվում է 6-րդ գոտում։

## Ծանոթագրություններ

Կատեգորիա:Նոր Նորք վարչական շրջան
Ակսել Բակունցի դիմանկարը

**«Ակսել Բակունցի դիմանկարը»**, ՀԽՍՀ ժողովրդական նկարիչ Փանոս Թերլեմեզյանի աշխատանքը, որտեղ հեղինակը պատկերել է հայ արձակագիր, գրականագետ, կինոսցենարիստ, թարգմանիչ, գյուղատնտես, ԽՍՀՄ գրողների միության անդամ Ակսել Բակունցին։

## Նկարագրություն
Հեղինակը վառ կարմիր ֆոնին հստակ ուրվագծել է Ակսել Բակունցի պատկերը։ Աշխատանքը ռեալիստական գեղանկարչության տիպիկ օրինակ է։ Նկարում պատկերված Ակսել Բակունցը մտախոհ ու տխուր է, կարծես զգում է իր վախճանը։

Հեղինակն այն նկարել է 1932 թվականին, նկարի չափսերն են՝ 50x65,5 սմ, գտնվում է Հայաստանի ազգային պատկերասրահում։

## Ծանոթագրություններ

## Արտաքին հղումներ
*Ակսել Բակունց
*Panos Terlemezian
*Ակսել Բակունց

Կատեգորիա:Փանոս Թերլեմեզյանի նկարներ
Կատեգորիա:Դիմանկարներ
Կատեգորիա:Ակսել Բակունց
Կատեգորիա:1932 նկարներ
Կատեգորիա:Հայաստանի ազգային պատկերասրահի նկարներ
Արման Դիլանյան

**Արման Դիլանյան**, ՀՀ Սահմանադրական դատարանի նախագահ, իրավաբանական գիտությունների թեկնածու։

## Կենսագրություն
Ծնվել է 1974 թվականի սեպտեմբերի 23-ին Արարատի մարզի Գետափնյա գյուղում։

1996 թվականին ավարտել է Երևանի պետական համալսարանի իրավագիտության ֆակուլտետի բակալավրիատը և ստացել բակալավրի կոչում։ 2004 թվականին ավարտել է ԵՊՀ իրավագիտության ֆակուլտետի ասպիրանտուրան։ Նրա պաշտպանած ատենախոսության թեման եղել է *«Միջազգային դատարանները և միջպետական վեճերի խաղաղ կարգավորման հիմնահարցերը»*։

1996 թվականի օգոստոսից 2004 թվականի հոկտեմբերը հանդիսացել է Սահմանադրական դատարանի նախագահի տեղակալի օգնական, իսկ 2004 թվականի նոյեմբերից 2006 թվականի ապրիլ՝ Սահմանադրական դատարանի աշխատակազմի իրավախորհրդատվական ծառայության գլխավոր մասնագետ։ 2006 թվականի ապրիլից մինչև 2012 թվականի սեպտեմբերը
աշխատել է ՍԴ աշխատակազմի իրավախորհրդատվական ծառայության անհատական դիմումների վերլուծության բաժնի վարիչ, իսկ 2012 թվականի սեպտեմբերից 2013 թվականի ապրիլ՝
աշխատակազմի իրավախորհրդատվական ծառայության պետի պարտականությունները։ 2013 թվականի դեկտեմբերի 12-ին Հայաստանի Հանրապետության Նախագահի հրամանագրով նշանակվել է ՀՀ վարչական դատարանի դատավոր։ 2018 թվականի սեպտեմբերի 13-ին ԱԺ-ի կողմից ընտրվել է Սահմանադրական դատարանի դատավոր։ 2020 թվականի հոկտեմբերի 12-ին
Սահմանադրական դատարանի նիստում ընտրվել է ՍԴ նախագահ։

2017 թվականի ապրիլի 28-ին ՀՀ դատավորների միության ընդհանուր ժողովի կողմից ընտրվել է ՀՀ դատավորների միության խորհրդի անդամ։ Հանդիսանում է *«Դատական իշխանություն»* ամսագրի խմբագրական խորհրդի անդամ։

## Գիտական և դասախոսական գործունեություն
Հեղինակել է միջազգային իրավունքին, վարչական իրավունքի և սահմանադրական արդարադատության ոլորտներին վերաբերող մի շարք գիտական հոդվածներ։

2006 թվականից ցայսօր դասախոսում է Հայ-Ռուսական համալսարանում՝ դասավանդելով «Միջազգային իրավունք» և «Միջազգային արդարադատություն» առարկաները և 2006-2013 թվականներին հանդիսացել է Հայ-Ռուսական համալսարանի իրավաբանական ֆակուլտետի միջազգային և եվրոպական իրավունքի ամբիոնի վարիչը։ 2015 թվականից ցայսօր դասավանդում է ՀՀ փաստաբանական ակադեմիայում։ 2018 թվականից ցայսօր դասավանդում է Երևանի պետական համալսարանի իրավագիտության ֆակուլտետում՝ դասախոսելով «Վարչական դատավարություն» և «Սահմանադրական դատարանի որոշումների ազդեցությունը ՀՀ իրավական համակարգում» առարկաները։

## Ընտանեկան կարգավիճակ
Ամուսնացած է։ Ունի 2 զավակ։

## Տես նաև
*ՀՀ սահմանադրական դատարան

## Ծանոթագրություններ

 
Կատեգորիա:1974 ծնունդներ
Կատեգորիա:Ապրող անձինք
Կատեգորիա:Գետափնյա գյուղում ծնվածներ
Կատեգորիա:ԵՊՀ դասախոսներ
Կատեգորիա:Իրավաբանական գիտությունների թեկնածուներ
Կատեգորիա:ՀՀ Սահմանադրական դատարանի նախագահներ
Կատեգորիա:Հայ իրավագետներ
Կատեգորիա:Հայ-ռուսական (սլավոնական) համալսարանի դասախոսներ
Կատեգորիա:Սեպտեմբերի 23 ծնունդներ